Рашоньи Ласло
Рашоньи Ласло (1899-1984 жж.), венгр чыгыш таануучусу, түрколог жана тарыхчысы. 1899-ж. Австор-Венгриянын Липтозентимиклос шаарында туулган. 1984-ж. Будапешт шаарында дүйнөдөн кайткан. Түркиядагы Мажар таануу (венгр таануу) илимий Борборун негиздеген. Будапешт жана Берлин университеттеринен билим алган. Венгрлердин тегин изилдөө максатында түрк тилдерин ынтаа коюп үйрөнгөн. 1929-ж. Хельсинки (Финляндия) университетинде ищтегендиги маалым. 1933-1934-ж. Ласло Рашоньи Стамбул университетине профессорлук кызматына чакырылган. 1935-ж. Анкара университетинин Тил, тарых жана география факультетинде иштейт, ушул университетте мажар таануу багытындагы китепкананы негиздеген, бул жерде 1942-ж. чейин илимпоздук жумушун уланткан. Венгрияга кайтып келгенден кийин, Будапешт университетинде, Венгр Илимдер Академиясында түркология борборлорун түзүлүшүнө роль ойногон.

Эмгектери:

 Tuna Köprüleri, Türk Kültürünü Araştırma Enstitüsü
 Tarihte Türklük, Örgün Yayınları
 Türk Devletinin Batıdaki Vârisleri ve İlk M. Türkler, TKAE Yayınları
 Doğu Avrupa'da Türklük, Selenge Yayınları
 Anadolu'da Hristiyan Türkler

Колдонулган адабияттар

 О. Каратаев​ Орто Азия чөлкөмүн жана түрк дүйнөсүн изилдеген окумуштуулар. –Бишкек, 2015

Түрк тарыхчылары
Түркологдор
Чыгыш таануучулар